En forretningsindehaver i Halvrimmen i Jammerbugt Kommune er godt træt af den socialøkonomiske virksomhed Nordvirk, hvor unge autister med offentlig økonomisk støtte reparerer og servicerer IT-udstyr meget billigere end han kan. Jesper Faarup, der ejer forretningen DigOgDinPc i Halvrimmen, føler det er unfair, når han skal konkurrere med Nordvirk, der har meget lavere priser på forskellige ydelser. - Meningen med en socialøkonomisk virksomhed er vel ikke, at den skal underbyde de priser, som de lokale virksomheder kører med, siger Jesper Faarup til TV2 Nord. Den socialøkonomiske virksomhed i Aabybro har ellers forpligtet sig til ikke at være konkurrenceforvridende.

Referat:
Virksomheden DigOgDinPC har svært ved at følge med den socialøkonomiske virkshomhed Nordvirks priser.